
RHAGAIR. 

M  ddau  can  mlynedd  wedi  marw  Dafydd  ap 
Gwilym,  tad  y  mesur  cywydd,  fe  gododd 
cenhedlaeth  ar  ôl  cenhedlaeth  o  feirdd  i  ganu  ar  y 
mesur,  ac  i'w  loywi  a'i  berffeithio. 

Yn  wir,  fe  gyrhaeddodd  barddoniaeth  gaeth 
Gymraeg  ei  man  uchaf  yn  ystod  y  ddau  can  mlynedd 
hyn  (sef,  yn  fras,  rhwng  1400  a  1600).  Y  mae'n 
gyfnod  gwir  glasurol — y  meddwl  yn  graff  a  grymus, 
y  teimlad  yn  fynych  yn  dyner,  a'r  mynegi'n  hynod 
o  gain.  Yr  oedd  gan  y  beirdd  feistrolaeth  wyrthiol 
ar  eiriau,  meistrolaeth  na  welwyd  mo'i  thebyg 
wedyn  nes  daeth  T.   Gwynn  Jones. 

Llywelyn  Goch  Amheirig  Hen  ydyw'r  cyntaf 
a  enwn.  Yr  oedd  ef  yn  byw  yn  Nannau,  ger 
Dolgellau,  ac  yn  canu  cyn  1400.  Y  mae  ef  yn 
nodedig  am  ei  farwnad  i  Lleucu  Llwyd — rhyw 
fath  o  serenade  i  ferch  yn  ei  bedd.  Fe  ddaeth  hon 
mor  enwog  nes  i  ganu  marwnadau  i  ferched  fynd 
yn  ffasiwn.  Mynych  y  gwehr  yn  rhai  o'r  marw- 
nadau  diweddarach  y  coegni  a'r  ''  teimlad  gwneud  " 
a'r  gor-ddywedyd  sy'n  dangos  mai  o  ran  ffasiwn  y'u 
canwydo 

Yr  oedd  lolo  Goch  wedi  marw  cyn  1400  hefyd. 
"  Gẃr  hoff  o  dawelwch  mynachlog  a  phlas,  gŵr 
hoff  o  Iyfrau  a  myfyrio  arnynt,"  ydoedd  ef.  Yr 
oedd  yn  fardd  i  Owain  Glyn  Dẃr  yn  Sycharth, 
ac  y  mae  ei  gywydd  sy'n  darlunio  llawnder  Sycharth 
wedi   ei   alw   yn    "  un   o'r   cywyddau   hapusaf  yn 

RHAGAIR 

Gymraeg."  Y  mae  ei  gywydd  i'r  Llafurwr  hefyd 
yn  enwog — yn  dangos  mai'r  llafurwr  mwyn  ar  y 
maes  ydyw  sylfaen  y  byd. 

Mynach  oedd  Siôn  Cent,  yn  byw  yn  Kent- 
church,  Sir  Henffordd,  ac  yn  ei  anterth  tua  1400 — 
1430.  Y  mae  ôl  syniadau  diwinyddol  yn  drwm 
ar  ei  ganu. 

Yr  oedd  Dafydd  Nanmor  ar  ei  orau  tua  1460. 
"Saif,"  meddai'r  Athro  W.  J.  Gruffydd,  '' rhwng 
Dafydd  ap  Gwilym  a  Dafydd  ab  Edmwnd,  rhwng 
y  cynhyrfiad  cyntaf,  na  fynnai  ei  gaethiwo  ei  hunan 
â  gormod  rheolau,  â'r  adwaith  clasurol  a  ddaw  bob 
amser  pan  fo'r  bywyd  ieuanc  yn  tynnu  at  y  blynydd- 
oedd  nad  oes  iddo  gymaint  diddanwch  ynddynt. 
.  .  .  Rhed  cywydd  Dafydd  Nanmor  fel  yr  afon 
lefn  rugl,  heb  gyffro  na  thrwst  ac  heb  golli  dim  o'i 
gloywder  grisialaidd." 

Fe  ddywedir  bod  Lewis  Glyn  Cothi,  oedd  ar  ei 
orau  tua  1450,  yn  swyddog  milwrol,  ac  iddo,  fe 
ddichon,  ymladd  yn  Rhyfel  y  Rhosynnau.  Y  mae 
ganddo  lawer  cywydd  yn  dilyn  ffawd  y  Tuduriaid. 
Fe  welir  oddi  wrth  ei  gywyddau  hefyd  ei  fod  yn 
hen  gyfarwydd  â'r  gororau,  o  amgylch  Caer  a 
Fflint.  Yn  y  ddau  gywydd  yn  y  Ilyfryn  hwn  fe 
welir  dwy  ochr  ei  ddawn, — ei  ddawn  i  wawdio  a 
melltithio  Saeson  Fflint  am  chwennych  gwrando 
WiIIiam  Bibydd  yn  hytrach  na  gwrando  arno  ef 
yn  canu  awdl  gyda'r  delyn  ;  a'i  dynerwch  dwys  yn 
ei  farwnad  i  Siôn  y  Glyn,  ei  fab  bach  pum  mlwydd 
oed.    Sylwer  ar  gyfanwaith  gorffenedig  ei  gywyddau. 

RHAGAIR 

Yr  oedd  Dafydd  ab  Edmwnt  yn  ffigiwr  pwysîg 
yn  ei  ddydd,  a  chymerodd  ran  amlwg  yn  Eisteddfod 
Caerfyrddin  yn  1451  i  ddodi  rheol  ar  y  beirdd  a'u 
barddoniaeth.  Un  o  Hanmer,  Tregeingl,  Sif 
Fflint,  ydoedd,  a  bu  farw  tua  1500.  Y  mae  eî 
gywydd  i  Sion  Eos  yn  brotest  yn  erbyn  Iladd  am 
ladd. 

Nai  a  disgybl  i  Ddafydd  ab  Edmwnt  oedd  Tudur 
Aled,  y  prif  ddyn  ymhHth  beirdd  ei  oes,  a'r  awdurdod 
pennaf  ar  gelfyddyd  cynghanedd.  Yr  oedd  yn 
feistr  ar  ddywediadau  byrion,  disglair,  cynhwysfawr. 
Gẃr  bonheddig  ydoedd,  a'i  ddiwylHant  yn  blodeuo 
yng  nghanol  hamdden.  Trigai  yn  Llansannan, 
Sir   Ddinbych. 

Un  o  ardal  Llansannan  oedd  Grufîydd  Hiraethog 
hefyd,  a  chan  Dudur  Aled  yr  hyfforddwyd  ef. 
Daeth  yntau  yn  athro  beirdd,  ac  yn  eu  pHth  yr  oedd 
WiUiam  Cynwal,  Simwnt  Fychan,  Siôn  Tudur  a 
WiHam  Llŷn. 

"  Nid  oes  dim  yn  anwybodus  i  WiHam  Llyn," 
meddai  Gruffydd  Hiraethog.  Tybir  mai  un  o 
Lŷn  ydoedd,  ond  fe  aeth  i  Groesoswaht  i  fyw.  Yr 
oedd  yn  ẃr  o  ddychymyg  byw,  ac  yn  ddigon  di- 
gonfensiwn  i  fedru  canu  yn  ei  dduU  ei  hun  yn  Ue 
yn  ôl  y  patrwm.  Y  mae  ei  farwnad  i  Gruffydd 
Hiraethog,  a'i  farwnad  i  Syr  Owain  ap  Gwilym 
yn  dangos  dwyster  gwir  gyfeiUgarwch  a  chariad. 

Lleucu   Llwyd 

LLYWELYN      GOCH     AMHEIRIG      HEN 

LLYMA  haf  llwm  i  hoywfardd, 
A  llyma  fyd  llwm  i  fardd! 
Nid  oes  yng  Ngwynedd  heddiw, 
Na  lloer,  na  llewych  na  IHw, 
Er  pan  rodded,  trwydded  trwch, 
Dan  lawr  dygn,  dyn  loer  degwch. 
Y   ferch  wen  o'r  dderw  brennol, 
Arfaeth  ddig  yw'r  fau  o'th  ôl 
Cain  ei  llun,  cannwyll  Wynedd, 
Cyd  bych  o  fewn  caead  bedd, 
F'enaid,  cyfod  i  fyny, 
Agor  y  ddaearddor  ddu. 
Gwrthod  wely  tywod  hir, 
A  gwrtheb  f'wyneb,  feinir. 
Mae  yma,  hoywdra  hydraul, 
Uwch  dy  fedd,  hoyw  annedd  haul, 
Wr  llwm  ei  wyneb  hebod, 
Llywelyn  Goch,  gloch  dy  glod, 
Yn  bwhwman  rhag  annwyd 
Ynghylch  dy  dŷ,  Lleucu  Llwyd. 
Yn  cynnal,  hyd  tra  canwyf, 
Cariad  ymddifad  ydd  wyf, 
Udfardd  yn  rhodio  adfyd, 
O   Dduw  gwyn!  hyd  hyn  o  hyd. 
Tawedawg  ddwysawg  ddiserch, 
Ti  addawsud,  y  fud  ferch, 
Fwyn  dy  sud,  fando  sidan, 
Fy  aros,  ddyn  loywdlos  lân, 

LLEUCU    LLWYD 

Oni  ddelwn,  gwn  y  gwir, 

Er  dy  hud  o'r  deheudir. 

Ni  chigleu,  wythleu  ieithlud, 

Air  na  bai  wir,  feinir  fud, 

lawndwf  rhianedd  Indeg, 

Onid  hyn  o'th  enau  teg  ? 

Trais  mawr,  ni'm  diddawr  am  dy, 

Torraist  amod,  trist  ymy. 

Tydi  sydd — mae  gywydd  gau — 

Ar  y  gwir,   rywiog  eiriau.       ^J| 

Minnau  sydd,  ieithrydd  athrist, 

Ar  gelwydd  tragywydd  trist. 

Celwyddog  iawn,  cul  weddi, 

Celwyddlais  a  soniais  i. 

Mi  af  o  Wynedd  heddiw, 

Ni  wn  i  ble,  loywle  hw. 

Fy  nyn  fonheddig  ddigawn, 

Yn  iach!  petud  iach  nid  awn. 

Lloer  wyneb,  diareb  dioer, 

Pell  ydwyd  mewn  pwll  lledoer. 

Ni  ddorwn  i,  gwn  gyni, 

Y   byd  oll,  oni  bai  di. 

Ple  ca,  ni'm  dora,  dioer, 

Dy  weled  wendw  wiwloer 

[Ar  fynydd,  sathr  Ofydd  serch, 

OHfer  yr  oleuferch  ?] 

Llwyr  y  dihaeraist   fy  llef, 

Lleucu,  deg  waneg  wiwnef. 

A'r  genau  hwn  gwn  ganmawl 

A  ganwyf  tra  fwyf  o  fawl. 

F'enaid,  hoen  geirw  afonydd, 

Fy  nghariad,  dy  farwnad  fydd, 

LLEUCU    LLWYD 

Liwgalch  riain  oleugain, 

Rhy  gysgadur  ger  mur  main. 

Riain  fain,  rhy  anfynych 

Y'th  wela,  ddyn  wiwdda  wych. 

Cyfod  i  orfFen  cyfedd, 

I   edrych  a  fynnych  fedd, 

At  dy  fardd,  ni  chwardd  ychwaith 

Erot  dalm,  euraid  dalaith. 

Dyred,   ffion  ei  deurudd, 

I   fyny  o'r  pridd-dy  prudd. 

Anaml  yw  ôl  canoleg, 

Nid  rhaid  twyll  'neutu'r  oed  teg. 

A  genais,  lugorn  Gwynedd, 

0  eiriau  gwawd,  eira'i  gwedd, 
Llef  drioch  llaw  fodrwyaur, 
Lleucu,  moHant  fu  it',  f'aur. 
Cymhenaidd  groyw  loyw  Leucu, 
F'annwyl  grair,  forwyn  Fair,  fu. 
Ei  henaid,  grair  gwlad  Feiriawn^ 

1  Dduw   Dad,  addewid  iawn; 
A'i  meingorff,  eiHw  mangant, 
Meinir  i  gysegrdir  sant, 
Dyn  bellgof  o  dan  byllgalch, 
A  da  byd  i'r  gẃr  du  balch; 

A  hiraeth,  cywyddiaeth  cawdd, 
I   minnau  a  gymynnawdd. 
Lleddf  gyfiawn  ddeddf  ogyfuwch,, 
Lleucu  dlos,  lliw  cawod  luwch. 
Myfi,  ddyn  mwyfwy  fonedd, 
Echdoe  a  fûm  uwch  dy  fedd, 
Yn  wylo  deigr  Ilatheugraff 
Ar  hyd  fy  wyneb  yn  rhaff. 


LLEUCU    LLWYD 

Trychnaid  Uon  o'r  fFynhonnoedd, 
O'r  pen  mau  er  poen  im  oedd. 
Ni  sych  grudd,  deurudd  dawn, 
Gwanas  deigr  gwynias  digrawn. 
Tithau,  harddlun  y  fûn  fyd, 
O'r  tewbwll  ni'm  hatebud. 
Pridd  a  main,  glain  galarchwerw, 
A  gudd  ei  deurudd,  a  derw. 
Gwae  fi  drymder  y  gweryd, 
A'r  pridd  ar  feistres  y  pryd, 
Gwyrandir  ac  oer  ando, 
A  phrudd  grys  a  phridd  a  gro. 
Gwae   fi  fod  arch  i'th  warchae 
A  tho  main  rhof  a  thi  mae. 
Gwae   fi,  ferch  wen  o  Bennal, 
Breuddwyd  oer  briddo  dy  dâl. 
CIo  dur  derw,  galarchwerw  gael, 
A  daear,  deg  ei  dwyael. 
A  thromgadr  ddôr  a  thrymgae, 
A  Ilawr  maes  rhof  a'm  lloer  mae. 
A  chlud  fur,  a  chlo  dur  du, 
A  chlicied, — yn  iach,  Leucu! 

Sycharth : 
JLlys   Owain   Glyn   Dwr 

lOLO   GOCH 

A  DDEWAIS  hyn  it  ddwywaith, 
-^   Addewid  teg,  addaw  taith. 
Taled  bawb,  tâl  hyd  y  bo, 
Addewid  a  addawo, 
Pererindawd  fFawd  fFyddlawn, 
Perwyl  mor  annwyl,  mawr  iawn, 
Myned,  mau  adduned  ddain, 
Lles  yw,  tua  Uys  Owain. 
Yno  yn  ddidro  ydd  af, 
Nid  drwg,  ac  yno  trigaf, 
I  gymryd  i'm  bywyd  barch 
Gydag  ef  o  gyd  gyfarch. 
Ef  all  fy  naf  uchaf  ach, 
Aur  ben  clêr,  erbyn  cleiriach. 
Bid  Iwys,  cyd  boed  alusen, 
Diwarth  hwyl,  a  da,  wrth  hen. 

I'r  Uys  ar  ddyfrys  ydd  af, 
O  ddeucant  oedd  ddi-wacaf. 
Llys  barwn,  lle  syberwyd, 
Lle  daw  beirdd  ar  lled  byd. 
Gwawr  Bowys  fawr,  beues  faig, 
Gofyniaid  gwiw  ofynaig. 
Llyna'i  modd  a'r  líun  y  mae 
Mewn  eurgylch  dŵr  mewn  argae. 
Pand  da'r  llys,  pont  ar  y  Ilyn, 
Ac  unporth  Ile'r  ai  ganpyn  ? 
Cyplau  sydd,  gwaith  cwplws  ynt, 
Cwpledig  bob  cwpl  ydynt. 

sycharth:   llys  owain  glyn  dwr 

Clochty  Padrig,  Ffrengig  íFrwyth, 

Cloystr  Westmynstr,  cloau  ystwyth, 

Cenglynrhwym  bob  congl  unrhyw, 

Cafell  aur,  cyfa  oU  yw. 

Cenglynion  yn  y  fron  fry, 

Dordor  megis  adardy, 

A  phob  un  fal  llun  llyn-gwlm 

Sydd  yn  ei  gilydd  yn  gwlm. 

To  Napl  ar  folt  y  nowplas, 

Xŷ  pren  glân  mewn  top  bryn  glas. 

Ar  bedwar  piler  eres 

Mae'i  lofFt  ef,  i  nef  yn  nes. 

Ar  ben  pob  piler  pren  praflF, 

LlofFt,  ar  dalgrofFî:,  adeilgraíF, 

A'r  pedair  llofFt  o  hofFter 

I  gyd  llys  clyd  IHaws  clêr. 

Oes  to  teilys  ty,  atolwg, 
Heb  simnai  lle  magai   mwg  ? 
Naw  neuadd  gyfladd  gyflun, 
A  naw  gwardrob  ar  bob  un. 
Siopau  glân  glwys  gynnwys  gain, 
Siop  landeg  fel  Siêb   Lundain. 

Croes  eglwys  gylchlwys  galchliw, 
Capelau  a  gwydrau  gwiw. 
Pob  tir  llawn,  pob  tu  i'r  llys, 
Perllan  a  gwinllan  gwenllys. 
Parc  cwning,  maes  pôr  cenedl, 
Erydr  a  meirch  hydr,  mawr  chwedl. 
Gar  y  llys,  ar  gwr  y  llall, 
Y  pawr  ceirw  mewn  parc  arall. 
Dolydd  glân  gwyran  a  gwair, 
Ydau  mewn  caeau  cywair. 

sycharth:   llys  owain  glyn   dwr 

Melin  deg  ar  ddifreg  ddŵr, 

A'i  glomendy  gloyw,  maendwr  ; 

Pysgodlyn,  cyryglyn  cau, 

A  fo  rhaid  i   fwrw  rhwydau, 

Amlaf  lle  caid  heb  ymliw, 

Penhwyaid  a  gwyniaid  gwiw  ; 

A'i  dri  bath  ar  adar  byw — 

Peunod,  cryhyrod  hoywryw. 

A'i  gaith  a  wna  bob  gwaith  gwiw, 

Cyfreidiawl  ;     cyfryw  ydiw 

Dwyn  blaenffrwyth  cwrw  Amwythig, 

Gwirodau,  bragodau  brig 

Pob  llyn,  bara  gwyn  a  gwin  ; 

A'i  gôg,  a'i  dân,  a'i  gegin, 

Pebyll  beirdd,  aed  pawb  lle  bo, 

Pe  beunydd,  caiff  pawb  yno. 

A  gwraig  orau  o'r  gwragedd, 

Gwyn  'y  myd  o'i  gwin  a'i   medd! 

Merch  eglur,  Uin  marchoglyw, 

Urddol  hael  o  reiol  ryw. 

A'i  blant  a  ddeuant  bob  ddau, 

Nythaid  teg  o  benaethau. 

Anawdd   yn  fy  nydd  yno 

Weled  na  chHcied  na  chlo, 

Na  phorthoriaeth,  nid  aeth  neb, 

O  bai  eisiau,  heb  woseb, — ■ 

Na  gwall,  na  newyn,  na  gwarth, 

Na  syched  fyth  yn  Sycharth. 

Gorau   Cymro,  tro  traglew 

Piau'r  llyn,  pwer  y  Ilew  ; 

Gẃr  meingryf,  gorau  mangre, 

A  phiau'r  Ilys,  hoff  yw'r  Ile! 

lOLO    GOCH 

TDAN  ddangoso,  rhyw  dro  rhydd, 
-^      Pobl  y  byd,  pawb  o  lu  bedydd,. 
Gar  bron   Duw,  cun  eiddun  oedd, 
Gwiw  iaith  ddrud,  eu  gweithredoedd^ 
Ar  ben  mynydd,  lle  bydd  barn, 
I  gyd,  OHfer  gadarn, 
Llawen  fydd  chwedl  diledlaes 
Llafurwr,  tramwywr  maes. 

O   rhoddes,  hael  yw'r  hoywdduw^ 

OfFrwm  a'i  ddegwm  i   Dduw, 

Enaid  da  yna  uniawn 

A  dâl  i   Dduw,  dyly  ddawn. 

Hawdd  i  lafurwr  hoywddol 

Hyder  ar  Dduw  Nêr  yn  ôl. 

O  gardod  drwy  gywirdeb, 

O  lety,  ni  necy  neb. 

Ni  rydd  farn  eithr  ar  arnawdd, 

Ni  châr  yn  ei  gyfar  gawdd. 

Ni  ddeil  rhyfel,  ni  ddilyn, 

Ni  threisia  am  ei  dda  ddyn. 

Ni  bydd  ry  gadarn  arnam, 

Ni  yrr  hawl  gymedrawl  gam  ; 

Nid  addas,  ond  ei  oddef, 

Nid  bywyd,  nid  byd  heb  ef. 

Y     LLAFURWR 

Gwn  mai  digrifach  ganwaith 
Gantho,  modd  digyfFro  maith, 
Gaffael,  ni'm  dawr  heb  fawr  fai, 
Yr  aradr  crwm,  a'i  irai, 
Na  phed  fai,  pan  dorrai  dŵr, 
Yn  rhith  Arthur  anrheithiwr. 
Ni  chefBr  eithr  o'i  weithred 
Aberth  Crist  i  borthi  cred. 
Bywyd  ni  chaiff,  ni  beiwn, 
Pab  nac  ymherodr  heb  hwn, 
Na  brenin  haelwin  hoywlyw, 
Dien  ei  bwyll,  na  dyn  byw. 

Lusudarus  hwylus  hen 
A  ddywod  fal  yn  ddien: 
''  Gwyn  ei  fyd,  trwy  febyd  draw, 
A  ddeil  aradr  â'i  ddwylaw." 
Crud  rhwyg  fanadl  gwastadlaes, 
Cryw  mwyn  a  ŵyr  creiaw  maes. 
Cerir  ei  glod,  y  crair  glŵys, 
Crehyr  a'i  hegyr  hoywgẃys. 
Cawell  tir  gŵydd  rhwydd  y  rhawg, 
Calhrefn  urddedig  cylltrawg. 
CeiHagwydd  erwi  gwyddiawn, 
Cywir  o'i  grefft  y  ceir  grawn. 
Cnwd  a  gyrch  mewn  cnodig  âr, 
Cnyw  div/ael  yn  cnoi  daear. 
(Ef  fynn  ei  gyllell  a'i  fwyd 
A'i  fwrdd  dan  fôn  ei  forddwyd. 
Gŵr  â'i  anfodd  ar  grynfaen, 
Gwas  a   fling  a'i  groes  o'i   flaen.) 
Ystig  fydd  beunydd  ei  ben, 
Ystryd  iach  is  traed  ychen. 

Aml  y  canai  ei  emyn, 

Ymlid  y  fondid  a  fyn, 

Un  dryllwraidd  dyffrynnaidd  fîrwyth, 

Yn  estyn  gwddw  anystwyth. 

Gwas  pwrffil  aneiddil  nen,     . 

Gwasgarbridd  gwiw  esgeirbren. 

Hu   Gadarn  feistr  hoyw  giwdawd, 

Brenin  a  roes  gwîn  er  gwawd  ; 

Amherawdr  dir  a  moroedd, 

Cwnstabl  aur  Constinobl  oedd. 

DaHodd  ef  wedi  diHw 

Aradr  gwaisg  arnoddgadr  gwiw 

Ni  cheisiodd,  naf  iachusoed, 

Fwriwr  aer,  fara  erioed, 

Eithr,  da  oedd  ei  athro, 

O'i  lafur  braisg,  awdur  bro, 

Er  dangos  eryr  dawngoeth 

I   ddyn  balch  a  difalch  doeth 

Bod  yn  orau,  nid  gau  gair, 

Ungrefft  gan  y  Tad  iawngrair. 

Arwydd  mai  hyn  a  oryw, 

Aredig  dysgedig  yw. 

Ffordd  y  mae  cred  a  bedydd, 

A  phawb  yn  cynnal  y  fîydd, 

Llaw   Dduw  cun,  gorau  un  gŵr, 

Llaw  Fair  dros  bob  llafurwr. 

Claddu  Ithel  ap  Robert 

lOLO    GOCH 

Y'  DDAEAR  ddu'n  dyrru  dwst, 

^     Yn  crynu  faint  fu'r  crynwst; 
Mam  pob  cnwd  brwd  brigowgffrwyth 
Mantell  oer  rhag  maint  ei  llwyth, 
Pan  gychwynnwyd,  breuddwyd  brau, 
Fr  eglwys  lân  aroglau 
O  Goed  y  Mynydd  ag  ef, 
A'i  dylwyth  oíl  yn  dolef. 
Gwae  ddwyfll  gwedi'i  ddyfod 
O  fewn  yr  eglwys  glwys  glod. 
Och  glywed — tristed  fu'r  trwst — 
Clyr  a  chrwydr  clêr  a  chrydwst. 
A  goleuo,  gwae,  lawer, 
Tri  mwy  na  serlwy  o  sêr, 
Torsau  hoyw  fHoyw  o  fflamgwyr 
Fal  llugyrn  tân  lluchgyrn  llwyr. 
Rhai'n  gwasgu  bysedd  gwedd  gwael, 
Mawr  ofid  fel  marw  afael. 
Rhianedd  cymyrredd  cu, 
Rhai'n  llwygo,  rhai'n  llewygu; 
Rhai'n  tynnu  top  o  boparth 
Gwallt  y  pen  megis  gwellt  parth. 
Siglo  a  wnai'r  groes  eglwys 
Gan  y  godwrdd  a'r  dwrdd  dwys. 
Fal  Ilong  eang  wrth  angor 
Crin,  fydd  yn  crynu  ar  fôr. 

Byd  a  Bywyd 

SIÔN    CENT 

p)AND  angall  na  ddyallwn 
^     Y  byd  hir  a'r  bywyd  hwn  ? 

Anair  i  ddyn  na  rôi'i  dda, 
A  byrred  fydd  ei  bara. 

Pam  na  welir  o  hirynt, 
Mae'r  gwŷr  a  fu  rai  mawr  gynt  ? 
Mae  Salmon  nid  oedd  annoeth 
Abl  o  ddysg,  mae  Sibii  ddoeth  ? 
Mae  tâl  a  gwallt  Absalon, 
Gorau  bryd,  dwg  ef  ger  bron; 
Mae  Samson,  galon  y  gwŷr 
Nerthol  ?      Mae  Cai  neu  Arthur  ? 
Mae  Gwalchmai,  ni  ddahai  ddig, 
Gwrol,  mae  Gei  o  Warwig  ? 
Mae  Siarlas  o'r  maes  euriawr  ? 
Mae  ef  Alecsander  Mawr  ? 
Mae  Edwart — ai  plwm  ydych  ? — 

Y  gẃr  a  wnai  gaer  vn  wych  ? 

Y  mae'i  ddelw,  pe  meddyhen, 
Wych,  yn  y  porth  uwch  ein  pen, 
Yntau'n  fud  hwnt  yn  ei  fedd 
Dan  garreg  dew  yn  gorwedd! 

Mae  Fyrsul  ddiful  o  ddysg, 
A  fu  urddol  o  fawrddysg — 

BYD    A    BYWYD 

A  feddodd  saith  gelfyddyd, 

A   fu  ben  awen  y  byd, — 

A'i  fwTÌad  wrth  fyfyrio, 

Atebai  lais  Tubal  o, 

Cerdd  dafod  o  geudod  gwŷr, 

Pibau  musig,  pob  mesur  ? 

Mae  Hywel  y  Pedolau, 

A'r  llaîl  a'r  gron  Fwyall  grau  ? 

Cwympason,  ddewrion,  bob  ddau, 

Yn  brudd  oll,  yn  briddellau; 

Oes  a  edwyn — syw  ydych — 

Pridd  y  rhain  rhag  pridd  o'r  rhych  ? 

Afraid  i  lawen  hyfryd 

Ei  ryfyg  er  benthyg  byd; 

Ni  wn  amod,  awn  ymaith, 

Ar  fyw'n  hir,  ofer  yw  'nhaith, — 

Er  aros  oerder,  eira 

Ni  erys  haul  neu  wres  ha! 

Awstin  a  ddywed  ystyr 
Pa  beth  yw  hyd  y  byd  byrr; 
Ein  Uygaid  a'n  enaid  ni 
Y  sy  yman  i'n  siomi, — 
Nid  oes,  o  deiroes,  i'r  dall 
Deirawr,  wrîh  y  byd  arall; 
Ni  phery'r  byd  hoff  orwych 
Mwy  no  drem  ym  min  y  drych. 


Rhodiwn,  ceisiwn  anrhydedd, 
Rhodiwn  bawb,  rhedwn  i'n  bedd; 

BYD    A    BYWYD 

Rhodiwn  dir  nid  hir  ein  tw, 
Rhodiwn  fôr,   rhaid  in'   farw! 
Yno,  ni  cheisi   unawr 
D'eiddo  ymysg  dy  dda  mawr; 

A  fynno  nef  i'w  enaid, 
O'i  feiau  byth  ef  a  baid; 
Rhaid  yw  gochel  tri  gelyn, 
Sẃn  tost,  sy  i  enaid  dyn — 

Y  cythrel  dirgel  ei  dôn, 

A'r  cnawd,  a'r  cwvn  anudon. 

Tri  meddig  safedig  sydd, 

Ar  ran  dyn,  o'r  un  deunydd, — 

Cardod,  a  ddwg  cywirdeb, 

Ympryd,  anenbyd  i  neb; 

A  chariad  gwych,  a  weryd, 

Períîaith,  ein  gobaith  i  gyd. 

Awn  i  studio'n  wastadol 
O  bwys  a  nerth,  be  sy'n  ôl; 
Mae  corn,  i   frawd,  o'm  carn,  fry, 
A'm  geilw,  pan   fwyf  i'm  gwely; 

Y  mae'r  farn  mor  gadarngref, 

Y  cri'n  oer,  fel  y  cryn  nef; 
Yno  pan  dduo  ddaear, 

Gwellt  a  gwŷdd,  pob  gwyllt  a  gwar, 

Llu  eiddo   Duw,  llaw  dde  dôn, 

Llu  du  eilwaith   lle  delon; 

lesu,  hyn  a  ddewiswn, 

Awr  dda'i  hap  ar  ddeau  hwn, 

A'n  ledio  oll  hyd  liw  dydd 

O'r  Ilaw  yno  i'r  Ilawenydd! 

,^^--^^       ''°  CAMPBELL 


Gwagedd  y  Byd 

SIÔN    CENT 

pRUDDLAWN  ydyw'r  corff  priddlyd, 

-*•     Pregeth,  oer  o  beth,  yw'r  byd. 

Hoywddyn  aur  heddiw'n  arwain 

Caeau,  modrwyau  a  main. 

Ymofyn  am  dyddyn  da 

Ei  ddau  ardreth,  oedd  ddirdra, 

Gan  ostwng  gwan  i'w  eiste 

Dan  ei  law,  a  dwyn  ei  le; 

A  dwyn  tyddyn  y  dyn  dall, 

A  dwyn  erw  y  dyn  arall. 

Dwyn  yr  ŷd  o  dan  yr  on, 

A  dwyn  gwair  y  dyn  gwirion. 

Cynnull  anrhaith  dau  cannyn, 

Cyrchu'r  da,  carcharu'r  dyn. 

Heddiw  mewn  pridd  yn  ddiddim 

O'i  dda  nid  oes  iddo  ddim. 

Poen  a  leinw,  pan  êl  yno, 

Mewn  gorchfan  graean  a  gro. 

Rhy  isel  fydd  ei  wely, 

A'i  dâl  wrth  nenbren  ei  dŷ; 

A'i  rwymdost  bais  o'r  amdo, 

A'i  brudd  grud  o  bridd  a  gro. 

A'i  borthor  uwch  ei  gorun, 

O  bridd  du   fal  breuddwyd  ŷn; 

A'i  ddewrgorff  yn  y  dderwgist, 

A'i  drwyn  yn  rhy  laswyn  drist; 

A'i  gorsed  yn  ddaered  ddu, 

A'i  rhidens  wedi  rhydu; 

A'i  bais  o  goed,  hoed  hydyn, 
-A'i  grys  heb  lewys  heb  lun; 
A'i  ddir  hynt  i'r  ddaear  hon, 
A'i  ddeufraich  ar  ei  ddwyfron; 
A  llwybrau  gwag,  lle  bu'r  gwin, 
A'i  gôg  yn  gado'i  gegin. 
A'i  gŵn,  yn  y  neuadd  gau, 
A'i  emys,  yn  ei  amau; 
A'i  wraig,  o'r  winllad  adail, 
Gywir  iawn,  yn  gwra'r  aiL 
A'i  neuadd  fawrfalch  galchbryd 
Yn  arch  bach  yn  eiriach  byd. 
A  da'r  wlad  yn  ei  adaw 
I  lawr  heb  ddim  yn  ei  law. 

Pan  êl  mewn  arch  hybarchlan 
Ar  frys  o'r  llys  tua'r  llan, 
Nis  calyn  merch  anherchwedd, 
Na  gŵr  iach  bellach  y  bedd. 
Ni  rydd  gordderch  o  ferch  fain 
Ei  llaw  dan  yr  un  Uiain. 
Ni  ddeil  alar  yn  ddiHs, 
Ni  orwedd  ar  ei  fedd   fis. 
Wedi  bo  yno  unawr, 

Y  dyn  a'r  gwallt  melyn  mawr, 
Llyfîant  hyll,  tywyll  yw'r  tŷ, 
Os  gwŷl,  fydd  ei  was  gwely. 
Hytrach  dan  warr  y  garreg 

Y  breuog  tew  na'r  brig  teg. 
Amlach  yng  ngorchudd  pruddlawr 
Yn  ei  gylch  eirch  na  meirch  mawr. 
Yno  ni  bydd  i'r  enaid 

Na  phlas,  nag  urddas,  na  phlaid, 

22 


GWAGEDD    Y    BYD 

Na  gwiw  addurn,  na  geudduw, 
Na  dim,  ond  a  wnaeth  er  Duw. 

Mae'r  tyrau  teg  ?    Mae'r  tref  tad  ? 

Mae'r  llysoedd  aml  ?    Mae'r  lleisiad  ? 

Mae'r  tai  cornogion  ?    Mae'r  tir  ? 

Mae'r  swyddau  mawr,  os  haeddir  ? 

Mae'r  sew  ?    Mae'r  seigiau  newydd  ? 

Mae'r  cig  rhost  ?    Mae'r  côg  a'u  rhydd  ? 

Mae'r  gwin  ?    Mae'r  adar  ?    Mae'r  gwŷdd, 

A  gludwyd  oU  drwy'r  gwledydd  ?  ^ 

Mae'r  feddgell  deg  ?    Mae'r  gegin 

Islaw'r  allt  ?    Mae'r  seler  win  ? 

Mae'r  siwrnai  i  Loegr  ?    Mae'r  seirnial  ? 

Mae'r  beirdd  teg  ?    Mae'r  byrddau  tal  ? 

Mae'r  cŵn  addfwyn  cynyddfawr  ? 

Míae'r  cadw  eleirch  ?    Mae'r  meirch  mawr  ? 

Mae'r  trwsiad  aml  ?    Mae'r  trysor  ? 

Mae'r  da  mawr  ar  dir  a  môr, 

A'r  neuadd  goed  newydd  gau, 

A'r  plasoedd,  a'r  paHsau  ? 

Diddim  ydyw  o  dyddyn 

Ond  saith  droedfedd,  diwedd  dyn. 

Y  corff  a  fu'n  y  porffor, 

Mae  mev/n  cist  ym  mîn  y  côr. 

A'r  enaid  ni  ẃyr  yna, 

Pẃl  yw  o  ddysg,  ple  ydd  â. 

Am  y  trosedd  a  wneddyw 

A'r  carn  gredu,  tra  fu  fyw, 

Rhywyr  fydd  yn  y  dydd  du, 

Od  wyf  ẃr,  edifaru. 

DAFYDD   NANMOR 

T    LIO  eurwallt,  lliw  arian, 

•^^  Llewychu  mae  fal  Iluwch  mân. 

Mae  ar  ei  phen,  seren  serch, 

LIiw  rhuddaur,  LIio  Rhydderch. 

Ni  bu  ar  wŷdd,  yn  bêr  iach, 

Afal  Anna  felynach. 

Mewn  moled  main  a  melyn 

Mae'n  un  lliw  â'r  maen  yn  Llŷn. 

Ar  iad  LIio  rhoed  Ilyweth, 

A  noblau  aur  yn  ei  bleth. 

Gwnaed  o'r  bleth  ganpleth  i'w  gwau. 

Tair  brwynen  tua'r  bronnau. 

Ac  na  fynned   Gwen  fanwallt 

Gribau  gwŷdd  i  gribo'i  gwallt; 

Dycer  i  Wen  er  deg  grod 

Gribau  esgyrn  geirw  bysgod. 

Mae  ar  ei  phen, — mor  hofF  yw! — 

Mawr  fanwallt  Mair  o  Fynyw. 

Mae'r  un  wallt,  mal  am  war  Non, 

Ne'  ar  fronnau'r  môr-forynion. 

Mihangel  sy  wallt  felyn, 

Ac  un  wallt  ag  yw  'y  nyn; 

On'd  un  IIiw  y  fantell  hon 

A  chowgae  y  marchogion  ? 

Mal  efydd,  mil  a  ofyn, 

"  Ai  mellt  nef  ?  "  am  wallt  'y  nyn. 

Ai  plisg  y  gneuen  wisgi, 

Ai  dellt  aur  yw  dy  wallt  di  ? 

Llwyn  ne'  ddau  i'r  llan  a  ddoeth, 

Llwyn  banadlj  Llio'n  bennoeth! 

Llen  gêl  a  fo  ei  Ilwyn  gwallt 

Am  ein  gwarrau  mewn  gorallt. 

Dwy  did,  lle'i  dodid  owdwl, 

Dau  dasel  hyd  ei  dwysowdwl. 

Ac  mae'r  ddwydid  o  sidan 

Am  Lio'n  glog  melyn  glân. 

Ac  mae'n  debyg  mewn  deubeth 

I   flaen  fflam  felen  ei  phleth. 

Llwyn  pen  lle  ceid  IHnyn  parch, 

Padreuau  y  padríarch. 

Ar  iad  bun  erioed  y  bu 

Wisg  i  allel  asgellu. 

Crwybr  aur,  ban  y'i  cribai, 

Pwn  mawr  o  esgyll  paun  Mai, 

Yn  ail  cyrs,  ne'  wiail  caets, 

Fal  aur,  ne  afal  oraets. 

Mawr  y  twf,  mae  ar  iad  hon 

Mil  o  winwydd  melynion. 

Un  IIiw  ei  gwallt,  yn  Ile  gwir, 

A  chŵyr  aberth,  o  chribir. 

Mae'r  gwallt  mwya  ar  a  gaid 

Am  ei  gwar  fal  mwy  euraid. 

Nid  ad   Duw  gwyn,  mewn  tw'  gwallt^ 

Farw  LIio  frialleuwallt. 

DAFYDD    NANMOR 

DLIN  yw  hyder  o  weryd, 

^   Hudol  byr  yw  hoedl  y  byd. 

Caru  dyn  ifanc  irwen 

A  marw  a  wnaeth  morwyn  wen. 

Dan  weryd  mae  dyn  wirion, 

Anhap  oedd  roi  wyneb  hon. 

O  daearwyd  ei  deurudd 

Mae'n  llai'r  gwrid  mewn  llawer  grudd. 

Och  imi,  pe  marw  chwemwy, 

O  bydd  ei  math  mewn  bedd  mwy. 

Och   Dduw  Tad,  o  chuddiwyd  hi, 

Nad  oeddwn  amdo  iddi! 

Och   finnau,  o  chaf  einioes, 

I'w  rhoi  yn  fud,  arhown  f'oes. 

Gweddw  am  hon  yn  y  bronnydd 

Ydyw'r  gog  a'r  bedw  a'r  gwŷdd, 

A  cherdd  bronfraith  orchuddiwyd 

Is  y  lan,  ac  eos  Iwyd. 

Os  marw  yw  hon  îs  Conwy, 
Ni  ddyly  Mai  ddeiHo  mwy; 
Gwae  finnau,  nid  gwiw  f'annerch, 
Os  mewn  bedd  mae  annedd  merch. 
Gwywon  yw'r  bedw  a'r  gwîail 
Ac  weithian  ni  ddygan  ddail, 
Os  marw  fis  Mai  y  forwyn, 
Och  Fair,  gan  farw  y  ferch  fwyn! 

Och  'y  nun,  na  chaem  ninnau 
Yr  un  dydd  farw  ein  dau! 
Ni  fynnwn  yn  hwy  f'einioes, 
Gan  na  chaid  amgenach  oes. 
Och,  yn  awr  na  chawn  orwedd 
Gyda  bun  dan  gaead  bedd, 
Adyn  ar  ei  hôl  ydwyf, 
Uwch  ben  Gwen  ych  bannog  wyf. 

Marw  a  wnaeth  yn  fy  marn  i 

Yr  haul  wen  a'r  haehoni. 

Anwych  wyf  oni  chyfyd 

O   farw  bun  yn   fyw  i'r  byd. 

Ni  weHr  dan  bryd  dirwy 

Ar  heol  merch  mor  hael  mwy. 

Nid  ydoedd,  pan  oedd  yn  iach 

Dan  aelwineu  dyn  lanach. 

Lasar  a  godes  lesu 

Yn  fyw  o'r  bedd,  yn  farw  bu. 

Gwnaed   Duw,  am  ddyn  gannaid  hir, 

A  minnau,  godi  meinir. 

Dulas  ydwyf  fal  deilen 

O  frig  yw  am  farw  Gwen. 

Hon  fo'r  wythfed  ddiledryw 

Bun  fain  a  wnêl  Beuno'n  fyw. 

Sion  y   Glyn 

LEWIS    GLYN    COTHI 


T  TN  mab  oedd  degan  i  mi, 

^    Dwynwen!  gwae  'i  dad  o'i  eni! 

Gwae  a  edid  o  gudab 

I  boeni  mwy  heb  un  mab; 

Fy  nwy  ais,  farw  fy  nisyn, 

Y  sy'n  glaf  am  Siôn  y  GÌyn; 

Udo  fyth  yr  ydwyf  i 

Am  benâig  Mabinogi. 


Afal  pêr  ac  ederyn 
A  garai  'r  gwas,  a  gro  gwyn; 
Bwa  o  flaen  y  ddraenen, 
Cleddau  digon  brau  o  bren; 
Ofni'r  bib,  ofni'r  bwbach, 
Ymbil  â'i  fam  am  bêl  fach; 
Canu  i  bawb  acen  o'i  ben, 
Canu  io-o  er  cneuen; 
Gwneuthur  moethau  gwenieitho, 
Sorri  wrthyf  i  wnai  fo, 
A  chymod  er  ysglodyn 
Ac  er  dis  a  garai'r  dyn. 


Och!  nad  Siôn,  fab  gwirion  gwâr, 
Sy'n  ail  oesi,  Sain  Lasar! 

Beuno  a  droes  iddo  saith 
Nefolion  yn   fyw  eilwaith; 
Gwae  eilwaith  fy  ngwir  galon 
Nad  oes  wyth,   rhwng  enaid  Siôn. 

O,  Fair,  gwae  fl  o'i  orwedd, 

A  gwae  fy  ais  gau  ei  fedd; 

Yngo  y  saif  angau  Siôn 

Yn  ddeufrath  yn  y  ddwyfron; 

Fy  mab,  fy  muarth  baban, 

Fy  mron,  fy  nghalon,  fy  nghân; 

Fy  mryd  cyn  fy  marw  ydoedd, 

Fy  mardd  doeth,  fy  moeth  im'   oedd; 

Fy  nhegan  oedd,  fy  nghannwyll, 

Fy  enaid  teg,  fy  un  twyll; 

Fy  nghyw,  yn  dysgu  fy  nghân, 

Fy  nghae  Esyllt,   fy  nghusan; 

Fy  nyth,  gwae  fì  yn  ei  ôl, 

Fy  ehedydd,   fy  hudol; 

Fy  Siôn,   fy  mwa,   fy  saeth, 

F'ymbiHwr,  fy  mabolaeth. 

Siôn  y  sy'n  danfon  i'w  dad 
Awch  o  hiraeth  a  chariad; 
Yn  iach  wên  ar  fy  ngenau, 
Yn  iach  chwerthin  o'r  min  mau; 
Yn  iach  mwy  ddiddanwch  mwyn, 
Ac  yn  iach  i  gnau  echwyn; 
Ac  yn  iach  bellach  i'r  bêl, 
Ac  yn  iach  ganu  uchel; 
Ac  yn  iach,  fy  nghâr  arab, 
Iso'n  fy  myw,  Siôn  fy  mab! 

LEWIS  GLYN  COTHI 

T^EUTHUM  ddywsul  diwethaf 

^^  — Dyn  wyf  a  luniodd   Duw  Naf— 

I  gaer  ddwbl  groengwbl  gringam^ 

Y   Fflint,  a  welwyf  yn  fflam! 

Lle'r  oedd  neithiawr  heb  fawr  fedd, 

Sais  yn  eglur,  Seisnigwledd. 

Ar  addaw  cael  yr  oeddwn, 

Oherwydd  crefFt,  hoywrodd  crwn. 

Dechreuais,  ffrystiais  yn  fFraeth, 

Ganu  awdl  i'r  genhedlaeth. 

Gwatwaru,  Ilysu  íy  Ilais, 

Gofid  yno  a  gefais. 

Hawdd  gan  borthmyn  haidd  ac  ŷd> 

Faeddu  fy  holl  gelfyddyd, 

Ac  am  fy  ngherdd  y  chwerddyn, 

Parod  gân  fav/I,  prid  gennyf  hyn. 

Sôn  am  bys  wnai  Siôn  Beisir, 

Sôn  o'r  ail  am  dail  i'w  dir. 


Galw  i'r  ford,  gwaelwr  a  fydd, 
O  bawb  am  Wiliam  Bibydd! 
Dyfod  o  hwn,  defawd  hawl, 
Ger  bron  nid  fal  gẃr  breiniawl, 
A  chod  leddf,  foel  berfeddfaich, 
Ymhen  ffon  rhwng  bron  a  braich.. 

Hyllu,  syn  dranu  sẃn  drwg, 

Rhwth  gaul,  a  rhythu  golwg, 

A  throi  ei  gorff  yma  'thraw, 

A  chwyddo'r  ddwyfoch  eiddaw; 

Chwerw  foes,  chware  â'i  fysedd. 

A  chroen  gloch,  chwerwon  eu  gwledd. 

Yrnysgrawtian  'mysg  rhawter, 

Tynnu  ei  glog  fal  tin  y  glêr. 

Ffroeniaw  bu,  ffrwynaw  ei  ben 

Ydd  ydoedd  at  ei  ddiden. 

Ail  sut  i  farcut  yw  fo 

Abl  ei  awydd  i  bluo. 

Chwythu  o'r  çranc,  chwith  yw'r  cri, 

Chwyddo'r  god  a  chroch  weiddi. 

Canodd  â  llais  cacynen 

Cod  ddiawl,  a  phawl  yn  ei  phen; 

Gwaedd  hunlle'n  lladd  gẃydd  henllom, 

Gwaedd  gast  drist  greg  dan  gist  grom. 

Gerwingest  i  grio  ungerdd, 

Gwythi  ceg  yn  gwthiaw  cerdd; 

Llais  garan  yn  Ilaes  gery, 

Gẃydd  o  frath  yn  gweiddi   fry; 

Mae  Ileisiau  yn  y  gau  god 

Mal  gwythi  mil  o  gathod. 

Gafr  yw  un  Ilais,  gyfran  Ilog, 

Glwyfus  afiachus  feichiog. 

Gwedi  darfod,  gwawd  oerferch, 
Gwichlais  hon,  gochelai  serch, 
Cael  ffîs  o  Wil  y  cawl  ffa, 
Lerdies  nid  o  law  wrda, 
Ceiniogau,  Ile  cynygian, 
Ac  weithiau'r  dimeuau  mân, 

A'm  gollwng  yn  drablwng  draw 
O'r  goegwledd  yn  ẃr  gwaglaw! 

0  ddifrif  rhof  ddiofryd, 

1  Fflint  gaeth  a'i  phlant  i  gydr 
Ei  fîwrn  faith  fal  ufFern  fydd, 
A'i  phobl  Seisnig  a'i  phibydd. 
Fy  holl  weddi  fo'u  lladdiant, 
Fy  melltith  i'w  plith  a'u  plant) 
Diau  i'm  hoes,  od  af  mwy, 
Iddi  eilwaith  na  ddelwy. 


Merch 

DAFYDD   AB    EDMWNT 

T^YN  wyf  yn  cerdded  y  nos, 
^^    Dedwyddach  oedd  dŷ  diddos,- 
Dyn  hurt  am  gerdded  yn  hwyr, 
Dros  hyn   Duw  a  ro  synnwyr. 
Du  arnaf  ydyw  oernos, 
Duw  dy  nawdd,  dued  y  nos! 
Dyn  ni  fu,  a  Duw'n  fach, 
Dan  bared  wyneb  oerach; 
DefFro,  fun,  difîer  f'enaid, 
Dyn  Duw  bhn  sy  dan  dy  blaid. 
Dyro,  ti  a  gei  deirhan, 
Dy  wisg,  dy  gardod  i  wan, 

Dy  lety,  dy  law  ataf, 

Dy  gorff,  a  dywed  a  gaf. 

Dy  fath,  dy  gellwair,  dy  fodd, 

Dy  feinael  a'm  difwynodd. 

Dy  fwyn  eiriau,  dy  fonedd, 

Dy  fin  fal  diod  o  fedd; 

Dy  laeswallt  dros  dy  lusael, 

Dy  drem,  fal  dued  yr  ael! 

Dy  bryd  fel  diUad  brodyr, 

Du  a  gwyn  i  hudo  gwŷr; 

Dy  wyneb  fal  od  unnos, 

Dy  rudd  fel  cawod  o  ros. 

Dy  wyneb,  fy  mun,  dienwir, 

Dwy  ael  o  ìiw  du  o  Hr. 

Dig  wyf  yn  arwain  dy  gerdd, 

Dan  fargod,  dyn  ofergerdd. 

Dy  garu,  di  a  gerais, 

Dy  gas  im  nis  dygai  Sais. 

Drwy  ffenestr  dyro  ffunen 

Dy  fam  hael  i  doi  fy  mhen. 

Dulaw  a  wnaeth  dialedd, 

Defni  'ngwallt,  difwyna  'ngwedd. 

Dy  gerdd  ym  mhob  gwlad  a  gaf, 

Dy  bwyth  nis  diobeithiaf. 

Digon  cariad  yn  d'   ogylch, 

Dyn  deg  wyd,  naw'   Duw'n  dy  gylch 

Dig  wyf  yn  arwain  dy  gân, 

Dugum  gas,  dwg  im  gusan. 

Dy  gyngor  rhag  dig  angen, 

Da  fydd  ei  gael  dy  fodd,  Gwen. 

/  Sion   Eos 
(a  grogwyd  yn  y  Wauri) 

DAFYDD    AB    EDMWNT 

T^RWG  i  neb  a  drigo'n  ôl 
^^    Dau  am  un  cas  damweiniol; 
A'r  drwg  lleiaf  o'r  drygwaith 
Yn  orau  oll  yn  yr  iaith. 
O  wŷr,  pam  na  bai  orau, 
O   Ileddid   un  na  Uadd  dau  ? 

Dwyn  un  gelynwaed  a  wnaeth, 

Diaí  ein  dwy  elyniaeth. 

Er  briwio'r  gŵr  heb  air  gwad, 

O  bu  farw,  ni  bu  fwriad. 

Oedd  oer  ladd  y  ddeuwr  lân, 

Heb  achos  ond  un  bychan. 

Yr  oedd  y  diffyg  ar  rai 

Am  adladd  mewn  siawns  medlai. 

Ymryson  am  yr  oesau, 

Rhyw  yngu  ddaeth   rhwng  y  ddau; 

Oddyna  lladd  y  naill  ẃr, 

A'i  ddial,  lladd  y  ddeuwr; 

Y  corff  dros  y  ,corff  pes  caid, 

Yr  iawn  oedd  well  i'r  enaid. 

Oedd,  wedi,  addewidion — 

Ei  bwys  o  aur  er  byw  Siôn. 

Sorrais  wrth  gyfraith  sarrug 

Swydd  y  Waun,  Eos  a  ddug, — 

Y  swydd  pan  na  roid  dan  sêl 
I'th  Eos  gyfraith   Hywel  ì 
A'r  hwn  pan  gafas  y  rhain 
Wrth  lawnder  cyfraith  Lundain, 
Ni  mynnyn  am  ei  einioes 
Noethi  crair  na  thorri  croes. 

Y  gŵr  oedd  dad  i'r  gerdd  dant 
Yn  oeswr  nis  barnasant; 
Deuddeg  yn  un  nid  oeddyn, 
Duw  da,  am  fywyd  y  dyn. 
Aeth  y  gerdd  a'i  thai  gwyrddion 
A'i  da'n  siêd  wedi   dwyn   Siôn; 
Aeth  llef  o  nef  yn  ei  ôl, 

A'i  ddisgybl  yn  ddiysgol; 
Llyna  ddysg  i'r  llan  a  ddaeth, 
Lle  ni  chair  llun  o'ch  hiraeth. 
Wedi  Siôn  nid  oes  synnwyr 
Yn  y  gerdd,  na  dyn  a'i  gẃyr. 
Torres  braich  tvvr  Eos  brig, 
Torred  mesur  troed  musig, 
Torred  dysg  fal  torri  tant, 
Torred  ysgol  tŷ'r  desgant. 
Oes  mwy  rhwng  Euas  a   Môn 
O'i  ddysg  abl  i'w  ddisgyblion  ? 
Rheinallt  nis  gẃyr  ei  hunan, 
Rhan  gẃr  er  hynny  a  gân. 
Ef  aeth  ei  gymar  yn  fud, 
Yn  dortwll,  delyn  deirtud, 
Ac  atgas  yn  y  gytgerdd 
Eisiau  gwawd  eos  y  gerdd. 
Ti  sydd   yn  tewi  â  sôn, 
Telyn  aur  telynorion. 

Bu'n  dwyn  dan  bob  ewin  dant, 

A  bysedd  Uais  a  basant: 

Myfyrdawd  rhwng  bawd  a  bys, 

Mên  a  threbl  mwyn  â  thribys. 

Oes  dyn  wedi'r  Eos  teg 

Yn  gystal  a  gân  gosteg, 

A  phrofiad  neu  ganiad  gẃr, 

A  chwlm  ger  bron  uchelwr  ? 

Pwy'r  awron  mewn  puroriaeth, 

Onibai  a  wnai,  a  wnaeth  ? 

Nid  oes  nad  angel  na  dyn 

Nad  ŵyl  pan  glywo'i  delyn. 

Och  heno  rhag  ei  chanu 

Wedi'r  farn  ar  awdwr  fu! 

Eu  barn  ym  mhorth  nef  ni  bydd, 

Wŷr  y  Waun,  ar  av/enydd. 

A  farno  ef  a  fernir 

O'r  byd  hwn  i'r  bywyd  hir, 

Ar  un  farn  arno  efô 

A  rydd   Duw  farnwr  iddo 

Efô  a  gaifF  ei  fywyd, 

Ond  o'u  barn   newidio  byd 

Oes  fy  nyn   y  sy  yn  nos, 

Oes  fy  Nuw  i  Siôn  Eos. 

/  ofyn    March 

TUDUR   ALED 

TITYDER  Lewîs  Amhadawg — 
■     ^   Erchi,  a  rhoi,  march  y  rhawg, 
A'i  ddewis,  erbyn  mis  Mai, 
Merch  deg,  a  march  a'i  dygai. 

Trem  hydd,  am  gywydd,  a  gais, 
Trwynbant,  yn  troi  i'w  unbais; 
Ffriw  yn  dal  ffrwyn,  o  dahwn, 
Ffroen  y  sy  gau,  fal  Ffrawns  gwn; 
Ffroen  arth,  a  chyffro'n  ei   ên, 
Ffrwyn  a  ddeil  ei  ffriw'n  ddolen. 

Llygaid  fal  dwy  ellygen 
Llymion  byw'n  Ilamu'n  ei  ben; 
Dwy  glust  feinion  aflonydd, 
Dail  saeds,  uwch  ei  dâl  y  sydd; 
Trwsio,  fal  goleuo  glain, 
Y   bu  wydrwr,  ei  bedrain; 
Ei   flew  fal  sidan  newydd, 
A'i  rawn  o  liw  gwawn  y  gwŷdd; 
Sidan  ym  mhais  ehedydd, 
Siamled  yn  hŵs  am  Iwdn  hydd. 

Ail  y  carw,  olwg  gorwyllt, 
A'i  draed  yn  gweu  drwy  dân  gwyllt; 
Dylifo,  heb  ddwylo,  'dd  oedd, 
Neu  weu  sidan,  nes  ydoedd! 

"Ysturio  cwrs  y  daran, 

-A   thuthio  pan   fynno'n  fân. 

Bwrw'i   naid  i'r  wybr  a  wnâi, 

Ar  hyder  yr  ehedai, 

Cnyw  praff  yw  yn  cnoi  priffordd, 

Cloch  y  ffair,  ciliwch  o'i   ffordd! 

Sêr  neu  fellt  o'r  sarn  a  fydd 

Ar  godiad  yr  egwydydd; 

Drythyll  ar  bedair  wyth-hoel, 

Gwreichionen  yw  pen  pob  hoel; 

Dirynnwr  dry  draw'n  y  fron, 

Deil  i'r  haul  dalau'r  hoehon; 

Gwreichion  a  gaid  ohonun, 

Gwn'íwyd  wyth  bwyth  ym  mhob  un; 

I   arial  a  ddyfalwn 

I   elain  coch   ym  mlaen  cẃn; 

Yn  ei   fryd,   nofio'r  ydoedd, 

Nwyfawl  iawn  anifail  oedd; 

O  gyrrir  draw  i'r  gweirwellt, 

Ni  thyrr  â'i  garn  wyth  o'r  gwellt! 

Neidiwr  dros  afon  ydoedd, 

Naid  yr  iwrch  rhag  y  neidr  oedd; 

Wynebai  a  fynnai   fo, 

Pe'r  trawst,  ef  a'i  praw  trosto; 

Nid   rhaid,  er  peri  neidio, 

Dur  fyth  wrth  ei  dorr  efô, 

Dan  farchog  bywiog,  di  bŵl, 

Ef  a  wyddiad  ei   feddwl; 

Draw,  os  gyrrir  dros  gaered, 

Gorwydd  yr  arglwydd  a  red; 

Llamwr  drud,  lle  mwya'r  drain, 
Llawn  ergyd,  yn   Llan  Eurgain; 
Gorau  'rioed,  gyrru  i  redeg, 
March  da  am  arwain  merch  deg — 
Mae'n  f'aros  yma'n  forwyn 
Merch  deg,  pe  ceid  march  i'w  dwyn 

Oes  dâl  am  y  sud  elain 

Amgen  no  mawl  am  gnyw  main  ? 


Marwnad   Merch 


TUDUR   ALED 

/^WAE   fi — cedwais  gof  cadarn — 
^^    Nad  heddiw  faut,  oed  dydd  farn! 
Dyn  wyf  a'r  iâ  dan  'i   fron, 
Ag  a'i  weH'n  ei  galon. 

Am  forwyn  y  mae  f'araith, 

Am  hon,  ni  chae  'mhen  ychwaith; 

Mae  olwyn  f'oes  mal  yn  fud, 

Mae'n  nos  im,  oni  symud; 

E  ddamweiniodd  im  annawn, 

Oni  thry,  i  wneuthur  iawn! 

Y  mae  f'anap  am  feinir 
Fal  nad  tew  f'ôl  yn  y  tir; 

Olaf  oed,  o  le,  ydyw 
A  wnaf  a  merch  yn  fy  myw,— 
Mae  Gwen,  a  fu  yma,  gynt  ? 
Mae'r  adar  ?  ai  meirw  ydynt  ? 
Ni  mynnwn,  am  y  wennol, 
F'oes  yn  hwy,   fis,  yn  ei  hôl; 
Ni'm  dawr  mwy  od  af  i'r  man — 

Y  bedw  aeth  o'r  byd  weithian; 

Os  marw  bûn,  oes  mwy  o'r  byd  ?— 
Mae'r  haf  wedi  marw  hefyd! 

Hawdd  im,  wrth  roi  hawddamawr, 
Gael  gwHth  o'r  golwg  i  lawr; 
Dwy  afon  am  hon,  o'm  hais, 
Dau  alwyn  doe,  a  wylais. 

Ni  byddwn  awr  hebddi'n  iach, 
Ni  bu  briddyn  byw  bruddach; 
Gan  na  wn  fyw  Gwen  yn  faith, 
Ni   fynaswn   fyw  noswaith; 
I'm  pruddhau,  fo'm  parodd  hyn 
Heb  rym  y  mab  o'i   rwymyn; 
Ban  euthum  i'r  boen  eithaf 
Heb  wythen  iach,  beth  a  wnaf  ? — - 
Dyn  a'i  friw  dan  fwâu'r  ais, 
Dan  y  ddwyglwyd  yn  dduglais; 
Mal  y  pren  onn  yw'r  fron  frau, 
A'i  chnwd  o  ucheneidiau; 
las  am  hoeres,  o'm  hiraeth, 
Mawr  gryn,  hyd  fy  mrig  yr  aeth; 

Y  mae  anadl  o'm  mynwes, 

Ai  drwy'r  pridd  a'r  derw  a'r  pres, 

40 


MARWNAD    MERCH 

Ebwch  hiraeth,  beb  chwarau, 
A  dorrai  faen,  ydyw'r  fau  ; 
Ymrafaeliodd  marfolaeth 
Mor  syn  â  phe  'marw  a  saeth. 

Ymroi  i'm  cwymp  o'i  marw  y'm  caid, 

Ymwahanu  â'm  henaid; 

Mae  eisiau  merch  a  mis  Mai, 

Mae'n  ei  harch  a'm  anherchai  ; 

Eres  im,  oer  ei  symud, 

Hi  ddoe'n  fyw,  a  heddyw'n  fud! 

Och   finnau,  o  chaf  einioes, 
Na  bai'n  fyw  yn  niben  f 'oes; 
Amodau,  rhwymau  oedd  rhôm, 
Eithr  angau  a  aeth  rhyngom! 

Rhwymau'r  awr,  wedi  rhoi  'mryd, 

Nis  cawn,  nis  cai   o  ennyd; 

Ni  chaf  a  fynnaf  i  fan, 

Na  chaf  fyth,  nychaf  weithian; 

A  chan  farw'r  ferch  yn  forwyn, 

I   farw  mi  af  er  'i  mwyn! 

Mwyaf  gofal   i'm  calon 
Y   cawn  fyw  rhawg,  gan  farw  hon; 
Na  roi   Dduw  im  un  o'r  ddau — 
Ai'n  fyw'r  fûn  ai'n  farw  finnau, 
Hi  yn  fyw  o'i  hiawn  fywyd, 
Neu  na  bawn  innau'n  y  byd! 

TUDUR   ALED 

T^/TAE  llun  rhod  i'm  llaw  yn  rhôl, 
^^ ^   A  drych  wyneb  drwy'i  chanol; 
Gwyliwch  y  droell  amgylch  draw, 
Gwir  pedwar  gair,  heb  beidiaw  : 

Heddwch^  hybyrwch  y  hyd^ 
Cyfoeth  yw  a  fag  hefyd ; 
Cyfoeth   halch^  cof  waith  y  hêl^ 
A  fo  cryf^  a  fag  rhyfel ; 
Rhyfel  a  fag  rhyw  afar^ 
Tlodi  hythj  ^tjjid  £   har  ; 
Tlodi^  at  drueni  trwc\ 
A  fo  coedd^  a  fag  heddwch, 

Mae'r  geiriau  hyn  ym  mrig  rhod, 

Be  caid  neb  i'w  cydnabod; 

Codiad  dyn,  nis  ceidw  tani, 

A  chwymp  sydd  o'i  chwmpas  hi; 

O  throi  unwaith  ar  anap, 

Duw!   na  throid  unwaith  ar  hap! 

Ceiliog  Bronfraith 

GRUFFYDD    HIRAETHOG 

/^ERDDOR  llawengainc  hirddydd, 

^^   Canu  er  difyrru'r  dydd, 

Croyw  gywydd  yn  nydd  a  nos, 

Croywach  na  phynciau'r  eos, 

Yn  bur  iawn,  heb  awr  anwych, 

Y  gwnai  bêr  wawd,  mewn  gown  brych; 

Abad  o  gaets,  bowyd  gwiw, — 

Ond,  ei   gwfl   nid   yw  gyfliw; 

Pa  lifrai  amgylch  plufron  ? 

Pais  fraith  o  gwmpas  'i  fron, 

Ac  o  Hw'r  fron,  goler  fraith, 

Fo  roed  henw,  o  Frytaniaith. 

Gyrru  i   Dduw  gerdd  a  ẃyr, 
Groywiaith,  a'i  big  i'r  awyr, 
Athro  adar,  iaith  rydeg, 
Ysgol  gân  dysg  loywgain,  deg. 

Canu'n  wych  acen  a  wnêl 
Cynhwyso,  pyncio'n  isel; 
Ba  osle  well  mewn  bas  lais  ì 
Brawd  oslef  baradwyslais ! 
Pregethwas  o  deyrnas  dail, 
Poet  gwiw  mewn  pulput  gwiail! 

WILIAM    LLYN 


Y   Bardd: 


Y  bardd  bach  uwch  beirdd  y  byd, 
Och,  nad  ydych  yn  dwedyd! 
GruíFydd  brafF,  graffaidd  broffwyd, 
Gweddw  yw'r  iaith, — ai  'mguddio'r  wyd  ? 
Ba  dir  hwnt,  o  baud  yr  hawg, 

Bwrdd  yr  iaith,  bardd   Hiraethawg  ? 
Dewi'r  beirdd,  nid  o  air  bost, 
Dyblwr  iaith,   Duw,  ble'r  aethost  ? 
Os  i   ryw  daith,  drudfaith  dro, 
Ond  hir  yr  wyt  yn  tario  ? 
O   Duw  deg,  od  ydwyd  iach 
Ddi-ball,  pam  na  ddoi  bellach  ? 
Os  claf  wyd,  proffwyd  y  pryd, 
Claf  yw  addysg  celfyddyd. 
Od  aethost  i   le  dethol, 

Y  gwawd  a'r  dysg,  aed  ar  d'   ôl. 
Hiraethog  ddoeth,  o  doeth  d'  oes, 
Hiraethog  fydd  rhai  wythoes. 

Ni  welais  gam  o'th  dramwy, 
Er  ys  mis  nac  er  ys  mwy. 
Gelwais  arnad,  gloes  oerni, 
Och  Fair,  pam  na  'tebwch   fil? 

Marw  : 

Ni  ad  to  bedd  ateb  ym, 
Am  ran  iaith, — marw  a  wnaethym, 
Ti  a'm  gwelaist  i'm  golud, 
Ddoe  yn  falch,  a  heddiw'n  fud; 
A'r  pwyll  a'r  synnwyr  a'r  pen 
A'r  cellwair  sy  'ng  nghôr  CoUen. 
A  gro'r  Uawr  is  goror  llan, 
Osodwyd  Ue  bu'r  sidan. 

Y  Bardd: 

Dyrd  yma,  neu  dor  d'   amod, 
Drwy  dor  y  clai,  daradr  clod. 
Ymrwymaist,  fardd  breuhardd  bris, 
I'r  ŵyl  a'r   Doctor  Elis. 
Od  ydoedd  i'th  fryd  adael 

Y  gŵr  hwn  a  ddug  air  hael, 
Ond  oedd  dost  diwedd  y  daith 
Na  chenit  yn  iach  unwaith  ? 

Y  Marw: 

Nid  oedd  modd;   yn  y  dydd   mau 

Y  dringodd  rhyw  daer  angau; 
Mae'n  gwarchae'r  man  a  gyrcho, 
Mewn  ffydd  nid  oes  man  i   ffo. 
Eryr  gwyllt  ar  war  gelltydd, 
Nid  ymgêl  pan  ddêl  ei  ddydd, 
A'r  pysg  sydd  ymysg  y  môr 

A  ddwg  angau'n  ddigyngor 

Y  byd  oU,  be  deallwn, 

Ar  y  sydd  a  erys  hwn. 

Aristotlus  fedrus  fu, 

Ar  ddysg  oU,  urddas  gallu; 

Tydain,  ail  tad  awen  oedd, 

Taliesin  teulu  oesoedd; — ■ 

Pob  un  oedd,  aeth  pawb  yn  wâr 

Ar  ei  ddiwedd  i'r  ddaear. 


Y   Bardd: 


F'  athro  Gruffydd,  o'th  guddiwyd 

Mewn  arch  oer,  di  'mannerch  wyd. 

Gorwedd  yr  wyd  mewn  gweryd, 

Gryf  wraidd,  ben  digrifrwydd  byd. 

Ond   irad   mynd  i  orwedd 

Awen  y  byd  yn  un  bedd  ? 

Gwiail  a  gad,  tyfiad  da, 

Yn  wŷdd  o  enau   Adda; 

Doeth  fardd,  felly  daw  o'th  fedd, 

Ganghennau'r  groes  gynghanedd. 

Yn  iach!   yn  ôl  ni  chawn  ni 

Ystyried  chwedl  na  stori. 

Ni  cheir  marw,  ni  châr  morwyn, 

Ni  thyf  fyth  gwmpniaeth  fwyn. 

Och,  gloi  'i   fedd,  iach  gelfyddyd, 

Och,  roi  barn  ar  achau'r  byd. 

Beth  a  dyf  byth  o  dafawd  ? 

— BHno  ffrith  gwŷdd  blaenffrwyth  gwawdŷ, 

Bwrw  gwingoed  brig  awengerdd, 

Braenu  un  cyff  brenin  cerdd, 

A  thŷ  dadl  fyth  od  ydyw, 

Odid  farn  am  nad  wyd  fyw. 

Ba  fyd  ar  gerdd  seinwerdd  sydd  ? 

Byd  traffol  hebod,  Ruffydd. 

Daearwyd  gwawd  eurdeg  wedd, 

Nis  daearwyd  nes  d'orwedd. 

Duw  a'th  ddug,  ych  bôn  gwych  gwâr, 

Is  y  cwm  eisiau  cymar. 

Gwn  na  bu  er  Gwion  bach 

Gau  ar  synnwyr  gresynach, 

Lle  cefaist, — lleddaist  ni'n  llwyr, — 

Oes  a  henaint  a  synnwyr. 

Crist  roes  it  einioes  ennyd, 

Crist  a'th  ddug,  hardd  ben  bardd  byd. 

Crist  enw  rhawg,  gras   Duw  i'n  rhaid, 

Ceidwad  dyn,  cadwed  d'   enaid. 


gEIRFA 


ANDO  : 

A. 

amdo. 

BASANT 
BRAISG 
BREUOG 

B. 
:  bâs. 
nerthol. 
:  llyngyryn 

c. 

CADR  :    grymus,  nerthol. 
CAFELL  :  cysegr. 
CANPYN  :  can  pwn. 
CED  :  rhodd',  gwobr. 
CENGL  :   rhwymyn,  hank. 
CEW  :  cawl. 
ciGLEu  :  clywais. 
ciGWAiN  :    bach  cig,  fforch. 


CLEiRiACH  :  hen  ŵr. 

CLYR  :  clêr. 

CNODiG  :  bras. 

CNYW  :  cyw. 

CRAIR  :  anwylyd. 

CRAU  :  gwaed. 

CREiAW  :  math  o  aredig. 

CRWYBR  :  dil  mêl. 

CRYDwsT  :  cryndod. 

CRYW  :  cwlltwr. 

CUDAB  :    hoffter,    anwyl- 

deb. 
CWLM  :  canig. 
cwPLws  :  cyplau. 
CYMYRREDD  :    anrhydedd, 

urddas. 
CYNYDD  :  hehwr. 

CYD  BYCH  :  er  dy  fod. 
CYFEDD  :  gwledd. 
CYRS  :  corsenni. 

D. 
DAiN  :  gwych,  pur. 
DESGANT  :  alaw. 
DiENWiR  :  di-fefl. 
DiFFER  :  amddiíîyn. 
DiGRAWN  :  toreithiog. 
DiHAERU  :  gwrthbroíì. 
DiFUL  :  balch. 
DiLEDLAES  :  cryno. 
DiOER  :  yn  wir. 
DORi  :  diddori,  maUo. 
DYLY  :  haedda. 

E. 

EMYS  :  meirch. 

EuAs  :  lle  yn  Sir  Henffordd. 

FF. 
FFiON  :    rhos,    neu    fysedd 
cochion. 

G. 
GALAN  :  gelyn. 
GAWR  :  cri. 

GOFYNAiG  :  awydd,  gobaith. 
GORSED  :  corset. 
GORWYDD  :  march. 
GWAISG  :  byw. 
GWANAS  :  prop. 
GWINLLAD  :  diod. 
GWOSEB  :  anrheg. 
GWRTHEB  :  ateb. 
GWYDDiAWN  :  gwyllt  iawn. 

H. 

HOEN  :   Uiw. 
Hŵs  :  gorchudd. 

I. 

lEiTHLYD  :    gwrthwyneb    i 
ieithrydd. 


INDEG  :      un    o    dair    prif 

weinyddesau  Arthur. 
iRAi  :  ffon  wartheg.  j 

L. 
LASAR  :  Lazarus. 

LERDIES  : 

largesse. 


anrheg,    rhodd, 


LL. 

LLATHEUGRAFF  :    hidl. 

LLUSAEL  :  ael  IHw'r  llus. 
LLWYGO  :  syrthio. 

M. 
MACH  :  mechni. 
MAiG  :  a  fago. 
MANGANT  :  blawd  mân. 
MOLED  :  ffunen,  crafat. 

N. 
Napl  :  Naples. 
NOBL  :  coin  aur  (6/8). 
NOWPLAS  :  naw  plas. 

P. 

PEUEs  :  gwlad. 
PLAiD  :  pared. 

PRENNOL  :    boCS. 

PWRFFIL  :  gwas  pwríhl — 
train-bearer. 

S. 
siED  :  fforíîed,  escheat. 
siAMLED  :  camlet. 


TORDOR  :  wyneb-ar-wyneb 

W. 
WYTHLEU  :  wyth-Uw. 

Y. 

YNGU  :  ymgecru,  cweryla. 
YSTiG  :  diwyd. 


I 

